Soal Jawab antara Rasulullah SAW & Iblis Laknatullah 



Allah SWT telah memerintahkan seorang Malaikat berjumpa iblis laknatullah supaya 
dia berjumpa dengan Rasulullah SAW untuk memberitahu segala rahsianya, samada yang 
disukai mahupun yang dibencinya. Hikmatnya ialah untuk meninggikan darjat nabi 
Muhammad SAW dan juga sebagai peringatan dan perisai kepada umat manusia. 

Maka Malaikat itu pun berjumpa iblis dan berkata, "Hai iblis! Bahawa Allah Yang 
Maha Mulia dan Maha Besar menyuruh engkau menghadap ke hadrat Rasullullah SAW. 
Hendaklah engkau buka segala rahsia engkau dan apa-apa yang disoal oleh Rasulullah 
SAW hendaklah engkau jawab dengan sebenar-benarnya. Jikalau engkau berdusta walau 
satu perkataan pun, nescaya akan diputuskan segala suku-suku anggota badanmu, 
uratmu serta disiksa dengan azab yang amat keras" 

Demi mendengar sahaja kata malaikat yang dahsyat itu, iblis laknatullah sangat 
ketakutan. Maka segeralah dia menghadap Rasulullah SAW dengan menyamar sebagai 
seorang tua yang buta sebelah matanya dan berjanggut putih 10 helai; panjangnya 
seperti ekor lembu. Iblis laknatullah pun memberi salam, sehingga 3 kali tidak 
juga dijawab oleh Rasulullah SAW. Maka iblis laknatullah berkata, "Ya Rasulullah! 
Mengapa dikau tidak menjawab salam aku? Bukankah salam itu sangat mulia di sisi 
Allah?" 

Maka jawab Nabi SAW dengah marah "Hai Aduwullah seteru Allah! Kepada aku engkau 
menunjuk baikmu? Jangan engkau cuba hendak tipu aku sebagaimana engkau tipu Adam 
nabi Allah sehingga keluar dari syurga, Habil mati teraniaya dibunuh Qabil dengan 
sebab hasutan engkau, Ayub nabi Allah engkau tipu dengan asap racun ketika dia 
sedang sujud sembahyang hingga dia sengsara beberapa lama, kisah Daud nabi Allah 
dengan perempuan Urya, Sulaiman nabi Allah meninggalkan kerajaannya kerana engkau 
menyamar sebagai isterinya dan begitu juga beberapa Anbiya dan pendita yang telah 
menanggung sengsara akibat hasutan engkau. Hai iblis laknatullah! Sebenarnya salam 
itu sangat mulia di sisi Allah Azza Wajalla, cuma salam engkau saja aku tidak 
hendak menjawabnya kerana diharamkan Allah. Maka aku kenal baik-baik engkaulah 
iblis, raja segala iblis, syaitan dan jin yang menyamar diri. Apa kehendak engkau 
datang berjumpa aku?" 

Iblis laknatullah berkata: "Ya Nabi Allah! Janganlah dikau marah. Kerana tuan 
adalah Khatamul Anbiya maka tuan dapat kenal akan aku. Kedatangan aku adalah 
disuruh Allah untuk memberitahu segala tipu daya aku terhadap umat tuan dari zaman 
Adam nabi Allah hingga akhir zaman. Ya Nabi Allah! Setiap apa yang tuan tanya aku 
sedia menerangkan satu persatu dengan sebenarnya, tiadalah aku berani 
sembunyikan." Maka iblis laknatullah pun bersumpah menyebut nama Allah dan berkata 
"Ya Rasulullah! Sekiranya aku berdusta barang sepatah pun nescaya hancur leburlah 
badan aku menjadi abu" 

Apabila mendengar sumpah iblis laknatullah itu, Nabi SAW pun tersenyum dan berkata 
dalam hatinya, inilah satu peluang aku untuk menyiasat segala perbuatannya agar 
didengar oleh sekelian sahabat yang ada di majlis ini dan menjadi perisai kepada 
sekelian umatku. 

Allah SWT telah memerintahkan seorang malaikat berjumpa iblis laknatullah supaya 
dia berjumpa dengan Rasulullah SAW untuk memberitahu segala rahsianya, samada yang 
disukai mahupun yang dibencinya. Hikmatnya ialah untuk meninggikan darjat nabi 
Muhammad SAW dan juga sebagai peringatan dan perisai kepada umat manusia. 

Maka malaikat itu pun berjumpa iblis laknatullah dan berkata, "Hai iblis! Bahawa 
Allah Yang Maha Mulia dan Maha Besar menyuruh engkau menghadap ke hadrat 
Rasullullah SAW. Hendaklah engkau buka segala rahsia engkau dan apa-apa yang 
disoal oleh Rasulullah SAW hendaklah engkau jawab dengan sebenar-benarnya. Jikalau 




engkau berdusta walau satu perkataan pun, nescaya akan diputuskan segala suku-suku 
anggota badanmu, uratmu serta disiksa dengan azab yang amat keras" 



Demi mendengar sahaja kata malaikat yang dahsyat itu, iblis laknatullah sangat 
ketakutan. Maka segeralah dia menghadap Rasulullah SAW dengan menyamar sebagai 
seorang tua yang buta sebelah matanya dan berjanggut putih 10 helai; panjangnya 
seperti ekor lembu. Iblis laknatullah pun memberi salam, sehingga 3 kali tidak 
juga dijawab oleh Rasulullah SAW. Maka iblis laknatullah berkata, "Ya Rasulullah! 
Mengapa dikau tidak menjawab salam aku? Bukankah salam itu sangat mulia di sisi 
Allah?" 

Maka jawab Nabi SAW dengah marah "Hai Aduwullah seteru Allah! Kepada aku engkau 
menunjuk baikmu? Jangan engkau cuba hendak tipu aku sebagaimana engkau tipu Adam 
nabi Allah sehingga keluar dari syurga, Habil mati teraniaya dibunuh Qabil dengan 
sebab hasutan engkau, Ayub nabi Allah engkau tipu dengan asap racun ketika dia 
sedang sujud sembahyang hingga dia sengsara beberapa lama, kisah Daud nabi Allah 
dengan perempuan Urya, Sulaiman nabi Allah meninggalkan kerajaannya kerana engkau 
menyamar sebagai isterinya dan begitu juga beberapa Anbiya dan pendita yang telah 
menanggung sengsara akibat hasutan engkau. Hai iblis laknatullah! Sebenarnya salam 
itu sangat mulia di sisi Allah Azza Wajalla, cuma salam engkau saja aku tidak 
hendak menjawabnya kerana diharamkan Allah SWT. Maka aku kenal baik-baik engkaulah 
iblis laknatullah, raja segala iblis, syaitan dan jin yang menyamar diri. Apa 
kehendak engkau datang berjumpa aku?" 

Iblis laknatullah berkata: "Ya Nabi Allah! Janganlah dikau marah. Kerana dikau 
adalah Khatamul Anbiya maka dikau dapat kenal akan aku. Kedatangan aku adalah 
disuruh Allah SWT untuk memberitahu segala tipu daya aku terhadap umat mu dari 
zaman Adam nabi Allah hingga akhir zaman. Ya Nabi Allah! Setiap apa yang dikau 
tanya aku sedia menerangkan satu persatu dengan sebenarnya, tiadalah aku berani 
sembunyikan." Maka iblis laknatullah pun bersumpah menyebut nama Allah SWT dan 
berkata "Ya Rasulullah! Sekiranya aku berdusta barang sepatah pun nescaya hancur 
leburlah badan aku menjadi abu" 

Mendengarkan pengakuan iblis laknatullah dan sumpahnya, maka Rasulullah SAW berasa 
sukacita dan merasakan inilah peluang keemasan untuk baginda menyiasat segala 
perbuatan iblis laknatullah dengan disaksikan oleh sekelian sahabat RA yang hadir 
di majlis berkenaan. Ianya juga akan menjadi senjata atau perisai kepada sekelian 
umat hingga kemudian hari. 

Rasulullah SAW bertanya: "Wahai iblis! Siapakah yang sebesar-besar seteru engkau 
dan apakah pandanganmu terhadap aku ini?" 

Jawab iblis laknatullah: "Ya Nabi Allah, dikaulah musuh aku yang paling besar 
daripada segala seteru ku di muka bumi ini." 

Maka Rasulullah SAW merenung wajah iblis laknatullah menyebabkan iblis laknatullah 
menggeletar segenap tubuh badan serta anggotanya disebabkan terlalu gerun akan 
kebesaran Baginda SAW. 

Jawab iblis laknatullah: "Ya Nabi Allah, aku mampu menyamar sebagai sesiapa juga 
termasuk haiwan bersekali dengan suara-suara yang tepat. Aku ditegah Tuhan Azza 
Wajalla untuk menyamar sebagai dirimu kerana jika aku melakukan yang demikian, 
nescaya terbakarlah aku menjadi abu. Aku bersungguh-sungguh merentap iktikad anak 
Adam supaya mereka menjadi kafir ialah kerana dikau bersungguh-sungguh 
menasihatkan mereka dengan memberikan pedoman kepada seluruh manusia supaya 
berpegang teguh kepada Islam. Begitulah juga kesungguhan aku menarik mereka kepada 
kafir, murtad dan munafik. Aku tarik sekelian umat Islam supaya meninggalkan jalan 
yang lurus dan beralih kepada jalan yang sesat. Aku berharap mereka akan mauk ke 




neraka bersama-sama dengan ku serta kekal di dalamnya buat selama-lamanya." 



Rasulullah SAW bertanya: "Hai iblis! Bagaimanakah perbuatanmu kepada makhluk Allah 
SWT?" 

Jawab iblis laknatullah: "Ya Nabi Allah, aku goda perempuan-perempuan supaya 
merenggangkan kedua pahanya kepada lelaki yang bukan suaminya dan sesetengahnya 
hingga menghasilkan benih yang bersalah-salahan sifatnya. Aku goda segala manusia 
supaya meninggalkan solat dan leka dengan makan-minum dan berbuat kemungkaran. 
Sesetengahnya aku lalaikan dengan harta-bendanya daripada emas, perak, rumah dan 
ladang dan hasilnya dibelanjakan ke atas segala pekerjaan yang haram. Telah banyak 
kaum lelaki dan perempuan terpesong imannya menerusi tentera jin, iblis dan 
syaitan yang aku perintahkan supaya menarik mereka ke jalan kemungkaran. Kalau 
terdapat sesuatu pesta yang melibatkan pergaulan bebas lelaki dan perempuan, maka 
aku akan menggoda bersungguh-sungguh supaya mereka kehilangan maruah, meminum arak 
dan mempengaruhi rakannya dengan cara paksaan supaya meminum arak sehingga hilang 
akal dan hilang rasa malu mereka. Lalu aku hulurkan tali percintaan yang asyik 
sehingga terbuka beberapa pintu maksiat yang besar supaya mereka berhasad-dengki 
sehingga melakukan perzinaan. Apabila lelaki dan perempuan berkasih-kasihan, maka 
terpaksalah mereka mencari wang menerusi tipu daya serta mencuri. Sekiranya mereka 
menyedari kesalahan masing-masing dan ingin bertaubat atau beramal-ibadat, aku 
akan halang mereka sehingga mereka bertangguh dan bertempoh dalam berbuat 
kebajikan. Aku juga akan menggoda dengan lebih kuat supaya melazimkan maksiat dan 
menyukai isteri orang. Maka telah ramai umat dikau telah aku sesatkan dengan jalan 
ini dengan bantuan jin, syaitan dan iblis di mana aku menyuruh mereka menghasut 
seluruh anggota manusia hingga ke dalam tubuh badannya. Apabila mereka digoda pada 
hati, maka mereka akan sentiasa riak dan takabbur, ujub serta melengah-lengahkan 
amalnya dan berlaku sombong. Apabila mereka digoda pada lidah, maka sentiasalah 
mereka gemar berdusta, mencela dan mengumpat satu sama lain. Demikianlah aku 
menghasut mereka semasa siang, malam, pagi dan petang." 

Rasulullah SAW bertanya: "Hai iblis! Mengapakah engkau suka bersusah-payah dan 
berpenat-penatan untuk melakukan pekerjaan yang tidak memberikan sebarang faedah 
kepada dirimu bahkan menambahkan lagi laknat ke atas dirimu serta engkau akan 
ditimpakan sebesar-besar siksaan di dalam neraka yang paling bawah sekali?" 

Rasulullah SAW bertanya:" Hai laknatullah! Siapakah yang menghidupkan engkau? 
Siapakah yang menjadikan engkau? Siapakah yang melanjutkan usia engkau? Siapakah 
yang menerangkan mata engkau? Siapakah yang memberikan pendengaran telinga engkau? 
Siapakah yang memberikan kekuatan kepada anggota engkau?" 

Jawab iblis laknatullah: "Adalah sekeliannya itu adalah anugerah daripada Allah 
SWT yang Maha Besar. Tetapi hawa nafsu dan takabur serta khianat telah menyebabkan 
aku melakukan sebesar-besar kejahatan. Tuan juga sedia maklum bahawa aku pernah 
menjadi ketua segala malaikat sehingga ribuan tahun dan bersujud kepada Allah SWT 
semenjak di dunia ini lagi dan aku telah dinaikkan darjat menerusi satu langit ke 
satu langit dengan aman. Aku pun mendiami tempat ku dengan beribadat bersama-sama 
malaikat serta berkhidmat kepada Tuhan Azza Wajalla dalam tempoh yang begitu lama. 
Tiba-tiba datang firman Allah SWT kepada ku sekeliannya mengenai di j adikanNya 
seorang khalifah di dalam dunia ini. Maka aku membantah kerana tidak suka 
berkhalifah. Lantas Tuhan Azza Wajalla menjadikan seorang lelaki dan dititahkan 
aku dan sekelian malaikat memberikan penghormatan kepada Adam kecuali aku seorang 
enggan bersujud dan aku telah mengingkari hukumNya. Maka aku dimurkai Tuhan Azza 
Wajalla serta dilaknatiNya aku sehingga hari Qiamat . Wajah ku yang selama ini 
bercahaya dan cantik telah dihapuskan oleh wajah yang hodoh dan keji. Aku sakit 
hati dan begitu berdendam kepada Adam. Kemudian Adam diangkat oleh Tuhan Azza 
Wajalla menjadi raja di dalam syurga serta dikurniakan seorang isteri untuk 
dijadikan permaisuri yang memerintah segala bidadari. Sentiasalah mereka dalam 




kesukaan dan kesenangan. Hasad-dengki ku menjadi-jadi kepada kedua mereka dan 
merancang untuk mengkhianati mereka. Akhirnya aku telah menipu Siti Hawa supaya 
meminta Adam memakan buah khuldi larangan Tuhan Azza Wajalla. Maka kerana 
perempuan itulah, Adam termakan buah larangan berkenaan sehingga mereka dihalau 
dari syurga dan diturunkan ke dunia secara terpisah kedua suami-isteri beberapa 
lama sehinggalah dipertemukan kembali oleh Tuhan Azza Wajalla dengan selamatnya 
sehingga mereka mendapat beberapa orang anak lelaki dan perempuan. Kemudian kami 
hasut pula anak lelakinya yang bernama Qabil supaya membunuh abangnya Habil 
sehingga mati. Itupun aku masih tidak berpuas hati sehingga aku dapat melakukan 
pelbagai tipu-daya ke atas sekelian anak-cucunya hinggalah ke Hari Qiamat. Tetapi 
dikau telah menghalang pekerjaan ku dengan menarik mereka supaya memeluk Islam. 

Ada pun sebelum dikau diputerakan ke dalam dunia ini, aku bersama-sama bala 
tentera ku mampu naik ke langit dengan mudahnya mencuri rahsia dan tulisan-tulisan 
yang menyuruh manusia berbuat ibadat dan mendapat pahala serta syurga. Demikian 
juga bagi mereka yang beribadat malam akan mendapat setinggi-tinggi pahala. 

Apabila aku turun ke dunia, maka aku khabarkan kepada mereka itu dengan jalan yang 
sesat melalui pelbagai tipu daya sehingga mereka berpegang kepada kitab-kitab 
bidaah dan karut. Tetapi apabila dikau zahir ke alam dunia ini, maka aku tidak 
dizinkan Allah SWT untuk naik ke langit dan aku tiadalah lagi mendapat apa-apa 
rahsia umat mu. Ramai malaikat yang menjaga di pintu tiap-tiap lapisan langit dan 
jika aku berdegil untuk naik ke langit, nescaya malaikat akan melontar anak panah 
api yang bernyala-nyala. Telah ramai bala tentera ku daripada golongan jin, iblis 
dan syaitan terkena lontaran malaikat sehingga badan mereka terbakar menjadi abu. 
Aku dan bala tentera ku amat susah hati dalam usaha menjalankan hasutan ditambah 
pula dikau dapat menzahirkan mukjizat-mukjizat yang amat hebat di hadapan sekelian 
raja-raja dan di khalayak ramai." 

Rasulullah SAW bertanya: "Hai iblis! Apakah tipu helah terawal engkau ke atas 
manusia?" 

Jawab iblis laknatullah: "Pertama, aku palingkan iman mereka sehingga terpesong 
iktikad mereka kepada kekafiran samada pada perkataan, perbuatan, kelakuan dan 
hati mereka. Namun jika mereka gagal aku pesongkan, aku akan berusaha menarik 
mereka kepada jalan yang mengurangkan pahala supaya lama-kelamaan, mereka akan 
terjerumus juga mengikut kemahuan ku" 

Rasulullah SAW bertanya: "Hai iblis! Apabila umatku mendirikan solat, bagaimanakah 
keadaan engkau?" 

Jawab iblis laknatullah: "Itulah sebesar-besar kesusahan kepada ku. Gementarlah 
seluruh badan ku dan lemahlah tulang sendi ku, maka pada waktu itu, aku menyuruh 
puluhan syaitan iblis menggoda setiap orang yang hendak bersolat menerusi 
anggotanya supaya malas bersolat dan hatinya supaya was-was dalam solatnya serta 
terlupa bilangan rakaatnya. Mereka juga akan bimbangkan pekerjaan dunia dan 
hatinya hendak cepat-cepat menamatkan solatnya. Sesetengah iblis masuk ke dalam 
mata orang yang hendak bersolat supaya ia tidak kusyuk dalam solatnya sehingga 
mereka berpaling atau menjeling ke kanan dan kiri semasa solat. (Maka) tidaklah 
tetap hatinya serta hilanglah kusyuknya. Sesetengah iblis memasuki telinga orang 
yang bersolat supaya memasang telinga mendengar perbualan orang, bunyi-bunyian dan 
sebagainya - yang sia-sia belaka. Sesetengah iblis duduk pada belakangnya supaya 
orang yang bersolat itu tidak berupaya lama-lama semasa bersujud atau bertahiyyat. 
Di dalam hatinya sering bekehendakkan agar solatnya segera tamat dan ini tentunya 
akan mengurangkan pahala solat. Jika sekelian iblis berkenaan gagal menggoda 
seperti yang demikian, nescaya mereka akan aku hukum seberat-beratnya." 

Rasulullah SAW bertanya: "Jika umatku membaca Al-Qur an kerana Allah SWT, apakah 
yang engkau rasa?" 




Jawab iblis laknatullah: "Jika mereka membaca Al-Qur an kerana Allah SWT, maka 
terbakarlah tubuh ku serta putus-putus segala urat ku, maka larilah aku dari 
mereka . " 

Rasulullah SAW bertanya: "Hai iblis! Jika umatku mengerjakan haji kerana Allah 
SWT, apakah yang engkau rasa?" 

Jawab iblis laknatullah: "Telah binasalah diri ku dan gugurlah tulang ku kerana 
mereka telah menyempurnakan rukunnya." 

Rasulullah SAW bertanya: "Hai iblis! Jika umatku berpuasa kerana Allah SWT, apakah 
yang engkau rasa?" 

Jawab iblis laknatullah: "Ya Nabi Allah, inilah suatu bencana yang besar bahayanya 
terhadap ku kerana apabila masuk malam awal Ramadan, maka memancarlah nur Arasy 
dan Kursiy serta segala malaikat menyambut dengan gembiranya. Bagi orang-orang 
yang berpuasa mendapat sebesar-besar anugerah Allah SWT yang Maha Pengampun segala 
dosa yang telah lalu serta digantikan pula dengan pahala yang amat besar serta 
tiada ditulis segala kesalahannya selama ia berpuasa. Tambahan pula yang 
menghancurkan hati ku ialah segala isi langit, bulan dan bintang serta malaikat 
sehinggalah burung-burung dan ikan-ikan laut dan air tawar juga tiap-tiap yang 
bernyawa di atas muka bumi mendoakan siang dan malam memohon ampun bagi orang- 
orang yang berpuasa. Satu lagi setinggi-tinggi kemuliaan orang yang berpuasa ialah 
Tuhan menjadikan 1000 kemerdekaan dari azab neraka pada setiap hari dalam Bulan 
Ramadan, segala pintu neraka ditutup, segala pintu syurga dibuka, angin/bayu 
syirah yang amat lembut berhembusan ke dalam syurga. Maka pada hari mulanya umat 
mu berpuasa, datanglah segala bala tentera malaikat yang garang tanpa mengira 
lawannya menangkap aku dengan perintah Tuhan serta ditangkapnya segala bala 
tentera ku iaitu jin, syaitan dan ifrit serta dipasung kaki tangannya dengan besi 
panas - dan dirantainya kami sekeliannya serta dibenamkan ke dalam bumi yang amat 
dalam dan ditambah pula dengan beberapa azab sengsara sehingga selesai ibadat 
puasa umat mu, baharulah aku dilepaskan supaya aku tidak boleh mengganggu mereka. 
Dan umat mu sendiri telah merasa kesenangan dalam menjalani ibadat puasa 
sebagaimana mereka bekerja untuk bersahur di waktu tengah malam seorang diri 
sekalipun tanpa sedikit perlu merasa takut seperti malam-malam yang lain" 

Rasulullah SAW bertanya: "Hai iblis! Bagaimanakah halnya para sahabatku kepada 
engkau?" 

Jawab iblis laknatullah: "Ya Nabi Allah, Adalah sekelian para sahabat mu adalah 
sebesar-besar seteru kepada ku, kerana tiada upaya aku melawan mereka dan tidak 
ada satu pun tipudaya ku dapat memasuki mereka, kerana dikau pernah berkata 
sekelian para Sahabatku adalah umpama bintang di langit, jika kamu mengikuti 
mereka nescaya kamu akan mendapat petunjuk Ya Nabi Allah, sekelian para sahabat mu 
sangat taat mengerjakan perintah mu lagi setia serta bersungguh-sungguh menyiar 
dan menghebahkan syariat mu kepada sekelian manusia menerusi Al-Qur an dan Al- 
Hadis. Ada pun Sayyidina Abu Bakar As Siddiq bin Abi Qahafah itu semasa sebelum 
beliau bersama mu pun, aku gagal menghampirinya apalagi sekarang beliau telah 
mendampingi mu. Beliau amat kuat bersaksi di atas kebenaran dikau sehingga beliau 
telah menjadi wazirul a zam dan dikau telah berkata bahawa kiranya ditimbang 
kebajikan Abu Bakar dengan amal kebajikan sekelian isi dunia ini, nescaya lebih 
beratlah kebajikan Abu Bakar. Tambahan pula, beliau telah menjadi bapa mertua mu 
dengan mengahwinkan puterinya Sayyidatina Aishah yang sangat hafiz hadis-hadis mu. 
Ada pun sahabat mu, Sayyidina Umar Al-Khattab, aku tidak berani memandang wajahnya 
kerana beliau sangat tegas dalam menjalankan hukum syariat mu. Jika aku terpandang 
wajahnya, maka gementarlah segala tulang sendi ku kerana tersangat takut kepadanya 
kerana imannya yang sangat kuat apalagi dikau ba pernah bersabda, jikalaulah ada 
lagi nabi selepas aku, nescaya Umar boleh menggantikannya kerana harapan besar 




dikau ke atasnya. Beliau juga mampu membezakan iman dan kafir sehingga beliau 
mendapat gelaran Umar Al-Faruk . Ada pun sahabat mu, Sayyidina Osman Al-Affan itu 
lebih-lebih lagi tidak dapat aku hampiri kerana lidahnya sentiasa bergerak membaca 
Al-Qur an, siang, malam, pagi dan petang. Dialah penghulu segala orang yang sabar 
dan penghulu segala syuhada dan menjadi menantu mu sebanyak 2 kali. Kerana 
ketaatannya, beliau dikunjungi oleh para malaikat dengan penuh hormat kerana 
sangat malunya Malaikat kepada beliau. Dikau telah berkata, Barangsiapa menulis 
BismillaahirRahmaanirRahiim pada kitab-kitab atau kertas-kertas dengan dakwat 
merah, nescaya mendapat pahala baginya seperti pahala syahid Sayyidina Osman. Ada 
pun sahabat mu, Sayyidina Ali bin Abi Talib, aku sangat takut kepadanya kerana 
kehebatan kelakuannya serta kedahsyatan melihat keperkasaannya di medan peperangan 
merempuh segala musuhnya. Maka apabila iblis, syaitan dan jin memandang wajah 
Sayyidina Ali, nescaya terbakar kedua biji mata mereka kerana beliau sangat kuat 
mengerjakan perintah Tuhan serta beliau adalah julung- julungnya kanak-kanak yang 
memeluk Islam serta enggan menundukkan kepala kepada sebarang berhala, sebab 
itulah beliau digelar Ali KarimahullahuWaj hah dan Harimau Allah . Dikau pernah 
bersabda, akulah negeri segala ilmu dan Ali adalah pintunya . Tambahan pula, 
beliau telah menjadi menantu dikau, maka terlebihlah ngeri aku kepadanya." 

Rasulullah SAW bertanya: "Bagaimanakah tipudaya engkau terhadap umatku?" 

Jawab iblis laknatullah: "Adalah umat mu ada tiga golongan (1) Seperti air hujan 
turun dari langit yang menghidupkan segala tumbuhan lagi banyak manfaatnya dan 
pertolongan kepada lainnya iaitu guru-guru yang memberi nasihat kepada manusia 
supaya mengerjakan perintah Allah SWT dan menjauhi segala tegahanNya dan kata 
(malaikat) Jibril, Adapun ulama itu pelita dunia dan pelita akhirat (2) Umat mu 
itu seperti tanah iaitu orang (yang) sabar, bersyukur dan redha akan kurnia Tuhan 
kepadanya serta beramal soleh dan bertawakkal kepada Allah SWT dan banyak berbuat 
kebajikan, dan (3) Umat mu itu keadannya seperti Fir aun yang terlampau tamak 
dengan harta dunia (dan) dihilangkan amal (perbuatan) akhirat. Maka (dengan) 
sukacitalah aku kepada mereka (umat ke 3) lalu aku masuk ke dalam tubuh mereka, 
aku putarkan hati mereka menuju ke lautan derhaka. Apabila telah kekal atas jalan 
kejahatan, aku tarik ke mana (sahaja) sesuka hati ku, jadi sentiasalah mereka 
bimbangkan dunia dan tidak suka menuntut ilmu, dijadikan dirinya tiada kelapangan 
untuk beramal, tidak mengeluarkan zakat hartanya dan sesetengah (golongan) yang 
miskin (yang) hendak beribadat, aku goda mereka (supaya) meminta kekayaan terlebih 
dahulu, maka apabila disampaikan Tuhan akan hajatnya untuk mendapatkan kesenangan, 
maka (aku) lupakan mereka dari beramal, tidak mahu mengeluarkan zakat harta mereka 
ibarat Qarun dengan mahligainya dan diri mereka serta harta benda mreka habis 
terbenam ke dalam bumi kerana mereka tidak mahu membelanjakan (harta mereka) pada 
jalan-jalan kebajikan dan jika terkena kesakitan, mereka tidak sabar, mereka 
sentiasa bimbangkan harta mereka dan sesetengah dari mereka yang kaya asyik dengan 
perebutan dunia, bercakap besar kepada sesama Islam dan benci dan menghina 
golongan miskin. Mereka gemar mengeluarkan harta mereka kepada jalan-jalan maksiat 
dan menaburkan harta mereka kepada perempuan-perempuan jahat dan tempat-tempat 
judi dan (majlis) tarian." 

Rasulullah SAW bertanya: "Siapa pula yang sama (tarafnya) seperti engkau?" 

Jawab iblis laknatullah: "Orang-orang yang meringankan syariat mu dan membenci 
orang-orang yang mempelajari Islam." 

Rasulullah SAW bertanya: "Siapakah pula yang memberikan cahaya pada muka engkau?" 

Jawab iblis laknatullah: "Orang-orang yang berdosa dan bersumpah bohong dan 
(menjadi) saksi pembohong serta memungkiri janji." 



Rasulullah SAW bertanya: "Apa pula rahsia engkau terhadap umatku? 




Jawab iblis laknatullah: "Jika seorang muslim ingin membuang air besar (ke 
tandas), jika tidak membaca doa kepada Allah SWT untuk mohon perlindungan daripada 
syaitan, nescaya aku lumurkan najis itu ke tubuhnya tanpa disedari." 

(Inilah doanya sebelum sampai ke tandas - Bismillahi AllaHomma Innii a uu 
dzubikaminal khubusi wal khobaa is jika masuk ke tandas, dahulukanlah kaki kiri 
dan jika keluar dari tandas dahulukan pula kaki kanan dan apabila jauh empat-lima 
langkah daripada tandas, dibaca di dalam hati Ghuf raanakalhamdulillaaHilladzii 
azHaba annil azaa wa aafinii dan apabila selesai bersuci dibacakan doa AllaaHumma 
ToHHir Qalbii minnifaaqi wahaSSin farjii minal fawaa hi shi) Maka jika dibacakan 
doa-doa tersebut, larilah aku daripadanya 

Rasulullah SAW bertanya: "Hai iblis! Jika umatku berjimak dengan isterinya, 
bagaimanakah keadaan engkau?" 

Jawab iblis laknatullah: "Jika seseorang hendak berjimak dengan isterinya, (dan) 
jika dia membaca : A uu dzubillaaHiminassyaitaanirraj iim, AllaHumma jannibnaa 
minassyaitaani wa j annibissyaitaan maa razaqtanaa maka larilah aku daripadanya. 

Maka jika dia tidak membacakan doa tersebut, (maka) akulah yang terlebih dahulu 
berjimak dengan isterinya dan jika menjadi anak (hasil pergaulannya), maka anak 
itu menggemari pekerjaan maksiat serta malas berbuat (baik) atas jalan kebajikan 
dengan sebab kelalaian ibubapanya. Demikian juga jika mereka makan atau minum 
dengan tidak membaca BismillaahirRahmaaniRahiim maka, akulah yang terlebih dahulu 
makan dan minum sebelum mereka, maka walaupun mereka makan, tetapi mereka tidak 
kenyang . " 

Rasulullah SAW bertanya: "Dengan jalan manakah yang dapat menolak tipudayamu?" 

Jawab iblis laknatullah: "Jika seseorang berbuat dosa, maka ia segera sedar dan 
bertaubat kepada Allah SWT dan menangis serta menyesal di atas perbuatannya serta 
apabila dia marah, dengan segera dia berwudhuk, nescaya padamlah kemarahannya. 
Barangsiapa yang membaca doa ini setiap kali solat Jumaat sebanyak 5 kali, maka 
dosanya akan diampunkan Tuhan kerana dia telah bertaubat. Inilah doanya : Ilaahii 
lasta lil firdausi ahlan, walaa aq waa a laa naaril jahiim, fahablii taubatan 
waghfir dzunuubii, fainnaka ghaaf irudzzanbil aziim" 

Rasulullah SAW bertanya: "Hai iblis! Siapakah yang benar-benar menjadi 
kegemaranmu?" 

Jawab iblis laknatullah: "Apabila lelaki dan perempuan tidak mencukur atau 
mencabut atau menggunting bulu di ari-arinya selama 40 hari, maka aku akan tinggal 
mengecilkan diri seperti pepijat bersarang di situ, begitu juga, (menjadi) tempat 
ku bergantung dan berbuai pada bulu ketiak orang yang tidak mencukurnya atau 
mencabutnya" 

Rasulullah SAW bertanya: "Hai iblis! Siapakah saudaramu?" 

Jawab iblis laknatullah: "Orang yang tidur meniarap atau tidur (nyenyak) di waktu 
subuh, maka dia masih tidur dan tidak segera solat subuh, maka aku akan 
mengulitnya sehingga dia lena sehingga terbit matahari dan begitu juga pada waktu 
zohor, asar dan maghrib, aku (akan) beratkan hatinya (sehingga) menjadi malas 
mengerjakan solat." 

(Apabila hendak tidur, bacalah BismillaahirRahmaanirRahiim sebanyak 21 X) 

Rasulullah SAW bertanya: "Hai iblis! Dengan jalan manakah yang boleh 
membinasakanmu?" 




Jawab iblis laknatullah: "Orang yang banyak menyebut nama Allah SWT dan banyak 
memberikan sedekah dengan tidak diketahui orang, memperbanyakkan taubat, 
memperbanyakkan tadarrus Al-Qur an serta solat di waktu malam." 

Rasulullah SAW bertanya: "Hai iblis! Apakah pula yang memecahkan penglihatan 
engkau?" 

Jawab iblis laknatullah: "Orang yang banyak beriktikaf di masjid kerana Allah SWT" 

(lafaz niat iktikaf Nawaitul I tikaaf fii Haa dzal masjidi sunnatan lilLaahiTa 
aala ) 

Rasulullah SAW bertanya: "Hai iblis! Apa pula yang merantai engkau?" 

Jawab iblis laknatullah: "Penjual (peniaga) yang betul timbangan (dan) sukatannya, 
ukuran dan tukarannya." 

Rasulullah SAW bertanya: "Hai iblis! Apabila umatku memberi salam antara satu 
dengan yang lain, bagaimanakah keadaanmu?" 

Jawab iblis laknatullah: "Apabila dua orang (muslim) bertemu di tengah jalan, 
lantas memberikan salam (Assalaamualaikum warohmatull hiwabaa rakaatuh) dan 
dijawab oleh saudaranya, maka terasa seperti pecah dada ku, maka aku pun meratap 
kerana kedua-duanya telah diampunkan apabila berpisah keduanya" 

Rasulullah SAW bertanya: "Hai iblis! Siapakah pula sahabat karibmu?" 

Jawab iblis laknatullah: "Orang yang minum arak atau tuak (samsu) atau (ketagih) 
candu atau ganja (termasuk penyalahgunaan dadah) kerana kemerbahayaannya telah 
nyata menyebabkan perpecahan, perkelahian dan perceraian" 

Rasulullah SAW bertanya: "Hai iblis! Siapakah pula yang bersekutu dan sekedudukan 
dengan engkau?" 

Jawab iblis laknatullah: "Apabila bertemu lelaki dengan perempuan-perempuan muda, 
maka aku duduk pada leher perempuan-perempuan muda itu, aku hiaskan wajahnya 
(perempuan) dengan jelingan dan senyuman yang menarik hati serta apabila 
terpandang belakang (perempuan), maka terpandanglah lehernya (perempuan) yang 
halus dengan pinggang dan punggungnya melenggang yang membangkitkan nafsunya 
(lelaki) serta manakala terpandang hadapannya (perempuan), aku hiaskan dadanya 
(perempuan) supaya bergetaran serta aku panah tepat pada jantung hati keduanya 
(lelaki dan perempuan) atau salah satu daripadanya sehingga tergerak syahwatnya. 
Orang yang tiada memelihara hatinya, nescaya tidak terpelihara farajnya dan 
apabila tidak memelihara farajnya, maka tidak terpeliharalah imannya." 

Rasulullah SAW bertanya: "Hai iblis! Di manakah kediamanmu?" 

Jawab iblis laknatullah: "Pada rumah berhala dan pada mana-mana batu, kayu, 
tembaga dan sebagainya (bahan pujaan). Apabila mereka menyembah (berhala, batu, 
kayu, tembaga dan sebagainya), maka aku cenderungkan hati mereka supaya bertambah- 
tambah keyakinannya terhadap pekerjaan mereka (menyembah berhala) yang syirik itu. 
Betapa ramainya umat tuan hamba telah aku pesongkan sehingga memasuki rumah 
berhala Majusi dan Hindu yang menunjukkan betapa nipisnya iman mereka." 

Rasulullah SAW bertanya: "Hai iblis! Di manakah tempat perhimpunanmu?" 

Jawab iblis laknatullah: "Pada rumah wayang dan tempat majlis tarian dan 




seumpamanya seperti tempat percampuran lelaki dan perempuan (secara bebas)" 

Rasulullah SAW bertanya: "Hai iblis! Aku lihat engkau mengintai-ngintai di dalam 
masjid, apakah yang hendak engkau lakukan?" 

Jawab iblis laknatullah: "Aku hendak mengganggu orang yang sedang bersolat di 
situ." 

Rasulullah SAW bertanya: "Kenapa engkau tidak takutkan orang yang sedang bersolat 
dan bermunajat dengan Tuhannya? Sebaliknya engkau takut pula dengan orang yang 
sedang tidur di sebelahnya padahal orang (yang sedang tidur) itu (mungkin) dalam 
keadaan lalai" 

Jawab iblis laknatullah: "Adapun orang yang sedang bersolat itu amat jahil sekali, 
(maka) mudahlah untuk aku merosakkan (melalaikan) solatnya, tetapi orang yang 
sedang tidur itu (sebenarnya) alim. Maka apabila aku menggoda dan cuba merosakkan 
solatnya, aku takut kalau-kalau orang alim itu bangun dari tidurnya lalu menegur 
serta memperbetulkan solat si jahil itu" 

Rasulullah SAW bertanya: "Hai iblis! Apakah kata-kata pujian bagimu?" 

Jawab iblis laknatullah: "Suara orang yang bernyanyi dan berpantun - seloka serta 
suara bunyi-bunyian kecuali orang yang bernyanyi, berpantun, bernazam memuji 
Tuhan, bernasyid serta berselawat di atas nabi" 

Rasulullah SAW bertanya: "Hai iblis! Siapakah yang sekaum denganmu?" 

Jawab iblis laknatullah: "Orang yang menipu harta orang dan memakan harta anak 
yatim serta memakan riba" 

Rasulullah SAW bertanya: "Hai iblis! Sebab apakah engkau gelapkan hati manusia?" 

Jawab iblis laknatullah: "Mereka yang makan dan minum dengan (punca) mata 
pencarian yang haram kerana mereka buta dalam mencari harta yang halal serta 
mereka banyak tidur sehingga matahari tinggi dan meninggalkan solat subuh serta 
memenuhi perutnya dengan kenyang sekali" 

Rasulullah SAW bertanya: "Hai iblis! Siapakah yang menggembirakan hati engkau?" 

Jawab iblis laknatullah: "Orang kaya yang bakhil dan orang yang tidak mengeluarkan 
zakat untuk hamba Allah yang dhaif, malah zakatnya dihantar kepada orang lain 
padahal kaumnya miskin, kerana orang yang bakhil itu seteru Allah SWT serta orang 
yang tidak mengeluarkan zakat itu akan masuk ke dalam neraka yang paling bawah 
bersama-sama dengan ku." 

Rasulullah SAW bertanya: "Hai iblis! Siapakah yang menyuburkan badan engkau?" 

Jawab iblis laknatullah: "Orang yang berhasad dengki dan orang yang tidak 
mempelajari hukum Islam serta semua perempuan yang jahat dan perempuan yang 
merosakkan dirinya serta perempuan yang menjual maruahnya" 

Rasulullah SAW bertanya: "Hai iblis! Jika seorang ulama meninggal dunia, 
bagaimanakah keadaanmu?" 

Jawab iblis laknatullah: "Telah subur dan bertunaslah hasutan ku dan pekerjaan 
ku." 

(Sabda Rasullullah SAW - yang bermaksud Barangsiapa yang berdukacita di atas 




kematian seorang ulama, maka dituliskan Allah SWT pahala baginya seribu ulama dan 
seribu syuhada, Sabda Rasulullah SAW lagi yang bermaksud Akan datang atas umatku 
yang melarikan diri dari ulama atau mereka yang membenci golongan yang mengajar 
agama, maka diberikan Allah SWT 3 jenis bala ke atas mereka (yang membenci atau 
melarikan diri dari ulama dan seumpamanya) (1) Dihilangkan keberkatan dalam 
pencariannya (rezeki), (2) Didatangkan Allah SWT ke atas mereka seorang ketua yang 
zalim atau raja yang zalim, dan (3) dikeluarkan (dimatikan) mereka daripada dunia 
dengan tidak beriman Na uu dzubillaaHimin dzaalik kita berlindung dengan nama 
Allah SWT )" 

Rasulullah SAW bertanya: "Hai iblis! Jika umatku bersolat jemaah, bagaimanakah 
keadaanmu?" 

Jawab iblis laknatullah: "Sesungguhnya segala simpulan (tali pengikat) tipudaya ku 
telah mereka leraikan" 

(Maka sabda Rasulullah SAW yang bermaksud Barangsiapa solat 5 waktu, maka dia akan 
mendapat 5 perkara (1) Tidak akan terkena pada dirinya kefakiran (kemiskinan), (2) 
Diangkatkan darinya siksa kubur oleh Allah SWT., (3) Dianugerahi orang itu dengan 
kitab tulisannya (perbuatan di dunia) pada sebelah kanan (pihak yang selamat), (4) 
Melalui titian (Siraatal Mustaqiim) di atas neraka sepantas kilat, (5) 
Dimasukkannya Allah SWT ke dalam syurga tanpa sebarang hisab dan tanpa sebarang 
siksaan. Sabda Rasulullah SAW lagi yang bermaksud Solat lelaki berjemaah lebih 
baik daripada solat 40 tahun di rumahnya seorang diri dan solat berjemaah itu 
mendapat 27 darjat - serta solat berjemaah di rumahnya bersama anak (anak) dan 
isterinya akan mendapat pahala haji dan umrah ) 

Rasulullah SAW bertanya: "Hai iblis! Jika umatku berselawat ke atas ku, 
bagaimanakah keadaanmu?" 

Jawab iblis laknatullah: "Mereka telah membelah muka ku disebabkan ingatan kuat 
terhadap tuan hamba." 

(Maka sabda Rasulullah SAW yang bermaksud: "Barangsiapa berselawat ke atasku, maka 
para Mailaikat akan memohon diampunkan (segala dosanya) dia dan dia adalah 
sebahagian daripada isi syurga" 

Rasulullah SAW bertanya: "Hai iblis! Jika umatku bersolat Hari Raya di masjid, 
bagaimanakah keadaanmu? Kerana Tuhanku yang Maha Besar telah berfirman: "Hai 
sekelian malaikat! Saksikanlah olehmu bahawa sesungguhnya telah Aku ampunkan 
sekelian dosa umat Muhammad, lelaki dan perempuan." Maka apabila telah selesai 
dari solat dan khutbah dibacakan, maka Firman Allah SWT: "Hai umat Muhammad! 
Pulanglah kamu ke rumah masing-masing, sesungguhnya Aku telah mengampunkan dosa 
kamu yang terdahulu dan yang kemudian dan Aku telah gantikan dosamu itu dengan 
keba j ikan ! " . 

Jawab iblis laknatullah: "Ya Rasulullah! Apabila umat tuan hamba pergi (untuk) 
bersolat Hari Raya, maka aku sangat berdukacita dan kesal. Maka aku pun menjerit 
sehingga datang sekelian bala tentera ku dan (mereka) bertanya hai raja kami! 
Siapakah yang engkau marah? Adakah ianya (puncanya) dari langit atau dari bumi? 
Perintahkanlah kami sekelian pergi membinasakan barang di langit dan di bumi. Maka 
aku menjawab hai bala tenteraku! Apa yang menyebabkan aku berdukacita ialah kerana 
Allah SWT telah mengampuni umat Muhammad pada Hari Raya ini. Wahai sekelian bala 
tenteraku! Tidakkah kamu mengetahui bahawa Allah SWT telah memberkati puasa umat 
Muhammad? Dan Tuhan amat mengasihi dan mengasihani mereka dengan penuh Rahmat 
serta diperkenankan segala doa mereka dan diampunkan segala kesalahan mereka? 

Wahai tenteraku! Hendaklah kamu goda mereka itu supaya malas beramal ibadat dan 
resah dengan berjalan ke sana dan ke mari serta asyik berjudi serta bersukaria 




memuaskan nafsu dengan mengerjakan maksiat supaya datang kemurkaan Tuhan ke atas 
mereka itu dan ditimpakan bala ke atas mereka kerana dengan demikian, akan membawa 
kesenangan di dalam hatiku. Maka berangkatlah sekelian bala tentera iblis syaitan 
untuk mengganggu umat Muhammad" 

Rasulullah SAW bertanya: "Jika umatku membaca doa akhir tahun (Hijrah), 
bagaimanakah keadaanmu?" 

Jawab iblis laknatullah: "Telah bersusah payah aku menggoda mereka sepanjang 
tahun, tiba-tiba mereka membaca doa (yang hanya) mengambil masa yang sedikit, maka 
lemahlah aku lalu aku menyapu dengan tanah (dan berkata), aduhai, celaka betapa 
malang dan celaka diriku dengan kerugian, maka aku pun berpaling (dan) pergi" 

(Doa Hujung Tahun AllaaHomma maa amiltu min amalin fii HaaziHissanati mimmaa 
nahaitanii anHu, walam tar Dhahu walam tan sahu, wahamilta alaiyya ba da qud 
rotika alaa, uquubatii, wada autanii ilattaubati ba da jur aatii alaa ma Siatika, 
fainnii astaghfiruka faghfirlii waHablii min amalin tarDhahu, wa wa datanii 
alaihitsawwaab ) 

Rasulullah SAW bertanya: "Hai iblis! Jika umatku membaca doa awal tahun, 
bagaimanakah keadaanmu?" 

Jawab iblis laknatullah: "Ya Nabi Allah! Putuslah harapan ku, kerana barangsiapa 
membaca doa awal tahun, (maka) Tuhan memerintahkan dua Malaikat supaya membakar 
buku kesalahan hambaNya dan dituliskan kebajikan di dalam (buku kebajikan) 
disebabkan orang yang membaca doa ini." 

(Doa Awal Tahun AllaaHomma antal abdiyyulQadiim,waHaaziHi sanatu jadiidatun, as 
aluka fiihal iSmata minassyaiTooni wa au liyaa ihi. Wal au na alaa Haa 
dzihiinnaf sil ammaarati bissuu wal ish ti ghaala bisaa yuQorribunii ilaika yaa 
Kariim ) 

Rasulullah SAW bertanya: "Hai iblis! Siapakah yang menyokong engkau?" 

Jawab iblis laknatullah: "Orang yang tidak bertaubat atas dosanya dan suka ketawa 
ketika berbuat dosa berkenaan. Ya Nabi Allah! Telah aku binasakan ramai manusia 
dengan (menggoda mereka) mengerjakan dosa daripada berbagai-bagai (jenis) maksiat, 
maka aku gembira. Tiba-tiba, mereka mengucapkan kalimah- kalimah Laa ilaa Ha 
illAllaah dan istighfar, maka binasalah aku, kerana pada masa aku dibuang ke dunia 
(dulu), aku mengembara sambil bersiul-siul dan orang yang bersiul itu adalah 
penghibur iblis syaitan, tetapi orang yang azan itu adalah penghalau iblis 
syaitan, kerana para malaikat akan hadir bersolat bersama-sama dengan mereka . " 

Rasulullah SAW bertanya: "Hai iblis! Sekarang apalah kesudahan ikhtiar engkau di 
atas umatku, kerana aku telah dibangkitkan oleh Tuhan ke dunia ini bagi 
menyelamatkan sekelian bani Adam daripada kufur kepada iman, daripada gelap gelita 
kepada terang benderang?!" 

Maka iblis pun mengangkat kepalanya ke hadhrat Tuhan dan berkata: "Yaa Rabbi! Demi 
kemuliaan Engkau, sentiasalah aku akan berusaha dengan bersungguh-sungguh pada 
menarik sekelian anak Adam kepada berbagai-bagai jalan maksiat selama ada nyawa di 
tubuh mereka, aku jadikan pemuda dan wanita bercampur dan berkenalan, supaya aku 
dapat mencelah di dalamnya." 

(Maka) Datanglah Firman Allah SWT :"Hai mala'un, Demi Kebesaran dan KetinggianKu , 
bahawa Aku sentiasa bersedia untuk mengampuni dosa umat Muhammad selagi mereka itu 
memohon ampun kepadaku" 




Rasulullah SAW bertanya: "Hai iblis! Apa lagi yang engkau musykilkan? 



Jawab iblis laknatullah: "Ya Rasulullah! Bahawasanya aku sangat ajaib (hairan) 
melihat dua macam hal sekelian hamba Allah SWT iaitu (1) Mereka itu mengaku 
kasihkan Tuhan, walhal mereka itu taatkan aku dan berbuat maksiat, (2) Mereka itu 
sangat marah kepada aku, tetapi mereka menurut hasutan ku." 

(Maka) Datanglah Firman Allah SWT: "Hai mala un! Demi Kemuliaan dan KebesaranKu, 
Aku anugerahi umat Muhammad (dengan) 2 kebahagiaan : (1) Kasih mereka kepadaKu 
dijadikan kifarah (penebus dosa) bagi maksiat mereka kerana tipudayamu, dan (2) 
Kemarahan mereka kepadamu Aku jadikan kifarah (penebus dosa) perbuatan maksiat 
mereka kepadaKu" 

Maka iblis tercengang-cengang mendengar umat Muhammad yang sangat dikasihi Tuhan 
GhafuururRahiim yang Maha Mengampuni lagi Maha Mengasihani hambaNya dengan limpah 
rahmatNya . 

Setelah selesai baginda Rasulullah SAW berdialog dengan iblis laknatullah, maka 
baginda SAW pun menghalau iblis laknatullah dengan sabdanya : "Wahai laknatullah! 
Nyahlah engkau dari hadapanku ini" Maka iblis laknatullah pun keluar dengan 
perasaan yang amat dukacita. 

Maka hairanlah para sahabat RA yang hadir dalam majlis berkenaan mendengar 
tipudaya iblis laknatullah yang menyelubungi seluruh umat manusia. 

Sabda Nabi SAW: "Hai para sahabatku! Ketahuilah olehmu bahawa iblis laknatullah 
telah membuat kesalahan atas beberapa sebab: (1) ia engkar dan membantah perintah 
Tuhan, (2) ia takbur dan besar diri (3) ia berhasad dengki dengan nabi Adam AS (4) 
Ia menghasut dan mengkhianati (manusia) (dari) seorang kepada seorang (yang lain) 
seperti yang telah ia ajarkan kepada Qabil dengan tipudayanya sehingga berani 
Qabil melakukan pembunuhan ke atas saudaranya Habil yang disayangi oleh Nabi Allah 
Adam AS" 

Nabi SAW berkata lagi: "Bahawa pada suatu hari, iblis mengadap Musa bin Imran AS 
dan berkata : Yaa Nabi Allah! Apabila tuan hamba bermunajat kepada Allah SWT di 
Bukit Tursina, aku hendak bertaubat kepada Allah SWT, adakah (taubat) aku 
diterimanya?" 

Maka sukacitalah nabi Musa AS mendengarkan iblis laknatullah yang hendak bertaubat 
itu lalu baginda menyanggupi permintaan iblis laknatullah. Setelah tiba di Bukit 
Tursina, maka berdoalah baginda kepada Allah SWT memohon petunjuk. Maka datanglah 
firman Allah SWT: "Wahai Musa, kesalahan iblis boleh Ku ampunkan dengan syarat 
hendaklah ia (iblis) bersujud pada kubur nabi Adam". Maka nabi Musa AS pun 
menyampaikan firman Allah SWT kepada iblis laknatullah. Iblis laknatullah mengeluh 
dan berkata: "Wahai Musa! Semasa Adam masih hidup pun aku tidak sudi bersujud 
kepadanya, inikan pula, Adam telah mati." Maka iblis laknatullah pun beredar. 

Sabda Nabi SAW: Bermula (tegaknya) tiang dunia ini dengan 4 perkara: (1) Dengan 
ilmu para ulama, (2) Dengan adilnya sekelian raja-raja, (3) Dengan kemurahan 
(hati) orang-orang kaya, (4) Dengan doa sekelian fakir miskin. 

Maka sekiranya tidak ada ulama, nescaya binasalah sekelian orang yang jahil dan 
sekiranya raja-raja tidak adil, nescaya (segolongan) manusia (ibarat) memakan 
(segolongan) manusia yang lain sebagaimana harimau menghambat dan memakan kambing. 
Sekiranya (pula) tidak ada kemurahan (hati) orang-orang kaya, nescaya binasalah 
sekelian fakir miskin dan sekiranya tidak ada doa fakir miskin, nescaya runtuhlah 
langit dan bumi. 




Wallahu ' alam . 




